പ്രോസ്റ്റിറ്റ്യൂട്ടിന്റെയും രാജകുമാരിയുടെയും റോള് ചെയ്യാനാഗ്രഹമുണ്ട് ഗായത്രി സുരേഷ് 2015ല് പുറത്തിറങ്ങിയ ജമ്നാപ്യാരി എന്ന ചിത്രത്തിലൂടെ സിനിമാലോകത്തെത്തി ചുരുങ്ങിയ സിനിമകളിലൂടെ മലയാളിയുടെ മനസില് സ്ഥാനം പിടിച്ച നടിയാണ് ഗായത്രി സുരേഷ്. ഒരേ മുഖം, ഒരു മെക്സികന് അപാരത, സഖാവ്, കല വിപ്ലവം പ്രണയം, വര്ണ്യത്തില് ആശങ്ക തുടങ്ങിയവയാണ് ഗായത്രി വേഷമിട്ട മറ്റു ചിത്രങ്ങള്. താരത്തിന്റെ ഒരു വീഡിയോ സമൂഹമാധ്യമങ്ങളില് വ്യാപകമായി വൈറലായിരുന്നു. കൊച്ചിയില് വെച്ച് കാറപകടം നടന്നിട്ടും വണ്ടി നിറുത്താതെപോയതാണ് പ്രശ്നങ്ങള്ക്ക് കാരണം, തുടര്ന്ന് ചില വിശദീകരണവുമായി ഗായത്രി എത്തിയിരുന്നു. ഗായത്രിയുടെ കൂടെ ചില ആണ് സുഹൃത്തുക്കളുമുണ്ടായിരുന്നു. ഇപ്പോഴിതാ തനിക്ക് സിനിമയില് ചെയ്യാന് ആഗ്രഹമുള്ള ചില കഥാപാത്രങ്ങള് ഉണ്ടെന്ന് തുറന്നു പറഞ്ഞിരിക്കുകയാണ് നടി ഗായത്രി സുരേഷ്. പ്രോസ്റ്റിറ്റ്യൂട്ടിന്റെയും രാജകുമാരിയുടെയും റോള് ചെയ്യണമെന്നാണ് ആഗ്രഹമെന്ന് ഗായത്രി പറയുന്നു. എനിക്കൊരു രാജകുമാരിയുടെ റോള് ചെയ്യണം എന്നുണ്ട്. സാധാ മിഡില് ക്ലാസ് പെണ്കുട്ടി അവളുടെ സ്വന്തം പ്രയത്നം കൊണ്ട് ലോകത്തിനു തന്നെ പ്രചോദനമായി മാറുന്ന കഥാപാത്രം ചെയ്യണം എന്നുണ്ട്. പ്രോസ്റ്റിറ്റ്യൂട്ടിന്റെ റോള് ചെയ്യണം എന്നുണ്ട്, കുറച്ച് അടിച്ചുപൊളിച്ച് നടക്കുന്ന ഫ്രീക്കത്തി റോള് ചെയ്യണം എന്നുമുണ്ട് അഭിനയത്തിനു പുറമേ സംവിധാനം ചെയ്യണം എന്നാണ് ഗായത്രിയുടെ സ്വപ്നം. സംവിധാനം ചെയ്യുന്നുണ്ടെങ്കില് അത് താന് തന്നെ എഴുതുന്ന കഥ ആയിരിക്കും എന്നും ഗായത്രി വ്യക്തമാക്കി.